钦定古今图书集成/明伦汇编/氏族典/第367卷 > 《凌迪知万姓统谱》 > 覃元先
## 钦定古今图书集成/明伦汇编/氏族典/第367卷 > 《凌迪知万姓统谱》 > 覃元先

按《广东通志》：“元先，初名无名，南海人。勇力善骑射。齐
末反者四起，元先治兵为乡邦卫，据有番禺。梁武帝
受禅后，庆州刺史李坚使人说下之，使归梁。元先得
书，即诣阙降。高祖召见谓曰：‘公当立勋业，书彝常，柰
何无名乎’？遂改今名。拜东宁州刺史。在任累著战功，
加云麾将军。侯景反，元先与宾化侯萧云讨之，擒斩”
贼将，所向无前。会元先卒于师，云遂遁归。